LidanRubinov/Halacha-QA huggingface dataset:
שאלה: אאכילת חמץ בערב פסח: מדובר על ערב פסח לאחר שריפת החמץ. היה לנו כאן משקה נסטי שחשבתי שהוא כשר לפסח, אז רציתי לשתות וביררתי עם אנשים אם אפשר לשתות אותו כי פתחנו אותו כבר שבוע שעבר. אמרו לי אם מזגתם רק לכוס ואין סיכוי שנכנס פירור חמץ מותר לשתות, אז באמת לא קרה ששתינו מהפה ואין סיכוי שנכנס פירור, התחלתי לשתות ואז אמרתי רגע בוא נבדוק שוב שזה כשל"פ, ולצערי ובאמת לצערי לא מצאתי שזה כשל"פ. עכשיו אני לא יודע מה לעשות. זה ככ מעציב אותי שאתמול עשיתי בדיקת חמץ מעל שעה בבית ומקודם שרפתי את החמץ בהתלהבות, והתאמצתי כדי שהכל יהיה טוב ושאני ומשפחתי לא נכשל, ועכשיו כשאפילו לא התחיל פסח כבר נכשלתי באכילת חמץ. איך שזה קרה בדקתי מה הייתה השעה והיה 11:41 אם זה חשוב. וחג שמח וכשר!
תשובה: להירגע. אפשר שכלל אין בו חמץ, גם אם הוא לא כשר לפסח. זה חמץ על ידי תערובת. האיסור עדיין לא איסור דאורייתא, אלא חומרא שלפני הפסח שאנו מחמירים על עצמנו. ותזכורת - אנחנו לא מושלמים. האם זו לא חוויה מתקנת בסופו של דבר, שהגיע בשוגג ובדיעבד, אבל אפשר להצמיח ממנו תיקון גדול? וחג שמח
שאלה: תתרופות בפסח: 1)אם יש אצלי תרופה שלא כשרה לפסח,מה דינה בפסח והאם צריך לזרוק אותנה כמו מאכל חמץ? 2)האם יש בתשובה לשאלה 1 הבדל בין אשכנזים לספרדים ובין אשכנזים לאשכנזים חסידיים? חג שמח
תשובה: א. לא ניתן לענות על השאלה בלי להבין על מה מדובר: למה היא לא כשרה לפסח? איך נוטלים אותה?
שאלה: ממלפפון חמוץ בפסח: האם מלפפון חמוץ כשר לפסח? מראש (ואפשר לענות גם אחרי ליל הסדר.)
תשובה: מלפפון חמוץ מצד עצמו הוא כשר לפסח. אולם הוא צריך להיות מיוצר ללא חומרי חמץ וכדו.
שאלה: תתרופות לפסח-הסבר השאלה: 1)יש לי בבית סטרפסילס כדורי מציצה לגרון ואני לא יודע אם הם כשרים לפסח כי לא ראיתי אותם ברשימה ולכן אני רוצה לדעת אם לזרוק אותם כמו מאכל חמץ? 2)האם יש בתשובה לשאלה 1 הבדל בין אשכנזים לספרדים ובין אשכנזים לאשכנזים חסידיים? אשמח לקבל תשובות מכבוד הרב ושיהיה לכבוד הרב פסח כשר ושמח
תשובה: צריך לחפש את התשובה ברשימות של קופות חולים שמפורסמות באינטרנט.
שאלה: ששמלה בפסח: יש לי שמלה שראיתי שיש עליה כתם קטן. אינני יודעת אם היא מאוכל או ממשהו אחר. האם מותר ללבוש אותה בפסח?
תשובה: מותר ללבוש אותה בפסח. לא זו בלבד שיש לגביה הרבה ספיקות האם זה בכלל חמץ וכדו, אלא שגם אם זה היה חמץ ממש - היה מותר ללבוש את זה בפסח.
שאלה: חחימום במיקרוגל דבר שאינו מאכל: כבוד הרב האם מותר לחמם במיקרוגל דבר שאינו מאכל אך המיקרוגל נוקה ואינו הוכשר לפסח ופסח כשר ושמח
תשובה: למה לא?
שאלה: תתספורת בספירת העומר: לרב! האם לפי האשכנזים מותר לנשים להסתפר בספירת העומר? אמא שלי לא נשואה, והולכת בלי כיסוי ראש, ויש לה תסרוקת קצרה מסוימת שקשה לה לא לגזור קצוות כמה ימים, אחרת זה צומח לכל מיני כיוונים ומפריע מאד האם מותר לה לגזור קצוות בחודשים האלה? מועדים לשמחה
תשובה: אם מדובר בתספורת כדי להסיר גנות - מותר. אם כדי להתייפות - אסור. וההכרעה אם זה כך או כך - מסורה לאמא שלך. וחג שמח
שאלה: תתספורת בספירת העומר: לרב! האם לפי האשכנזים מותר לנשים להסתפר בספירת העומר? אמא שלי לא נשואה, והולכת בלי כיסוי ראש, ויש לה תסרוקת קצרה מסוימת שקשה לה לא לגזור קצוות כמה ימים, אחרת זה צומח לכל מיני כיוונים ומפריע מאד האם מותר לה לגזור קצוות בחודשים האלה? מועדים לשמחה
תשובה: מעיקר הדין מותר. ואין לנשים איסור תספורת גם באבלות רגילה, ק"ו באבלות ישנה של ספירת העומר. אין הבדל בזה בין אשכנזים לספרדים.(אג"מ, אור לציון) אומנם יש מי שהחמיר בזה. על צד החומרא. (אג"מ)
שאלה: תתספורת בספירת העומר: לרב! האם לפי האשכנזים מותר לנשים להסתפר בספירת העומר? אמא שלי לא נשואה, והולכת בלי כיסוי ראש, ויש לה תסרוקת קצרה מסוימת שקשה לה לא לגזור קצוות כמה ימים, אחרת זה צומח לכל מיני כיוונים ומפריע מאד האם מותר לה לגזור קצוות בחודשים האלה? מועדים לשמחה
תשובה: בעיקרון זה חל גם על נשים, אך נהגו להקל בנשים כאשר זה משום צניעות. כדאי שאימך תכוון לגזירת הקצוות תיעשה בימי שישי לכבוד שבת.
שאלה: תתספורת לנשים בספירת העומר: לרב! האם לפי האשכנזים מותר לנשים להסתפר בספירת העומר? אמא שלי לא נשואה, והולכת בלי כיסוי ראש, ויש לה תסרוקת קצרה מסוימת שקשה לה לא לגזור קצוות כמה ימים, אחרת זה צומח לכל מיני כיוונים ומפריע מאד האם מותר לה לגזור קצוות בחודשים האלה? מועדים לשמחה
תשובה: בעקרון איסורי ספירת העומר נוהגים באותה מידה אצל גברים ונשים. לפי דעת הרב עובדיה יוסף זצ"ל, איסור תספורת שיש בימי העומר חל רק על אנשים, ולא על נשים (המקור: חזון עובדיה על יום טוב עמוד רסא) (עייני בקישורים להלן). לכל הדעות מקלים לנשים בדברים שקשורים להופעה שלהן - כמו מריטת גבות וכד  בספירת העומר יש גם משמעות למידת הצורך - הרב עובדיה התיר לנהג מונית (שאצלו מראה לא מגולח דוחה לקוחות) להתגלח בכל יום שישי. אם יש צורך גדול ואמך נראית מאוד מכוער בלי תספורת, אפשר שגם אמך תסדר את השער שלה ביום שישי לכבוד שבת. עייני עוד תשובות בנושא
שאלה: תתספורת בספירת העומר: לרב! האם לפי האשכנזים מותר לנשים להסתפר בספירת העומר? אמא שלי לא נשואה, והולכת בלי כיסוי ראש, ויש לה תסרוקת קצרה מסוימת שקשה לה לא לגזור קצוות כמה ימים, אחרת זה צומח לכל מיני כיוונים ומפריע מאד האם מותר לה לגזור קצוות בחודשים האלה? מועדים לשמחה
תשובה: ציטוט מתוך פניני הלכה לרב אליעזר מלמד: כתבו הראשונים שאין להסתפר בימי ספירת העומר. ודווקא תספורת רגילה שיש בה צד של שמחה אסורה, אבל מותר לגזור את השפם אם הוא מפריע לאכילה. וכן מי ששער ראשו המגודל גורם לו כאבי ראש או שיש לו פצעים בראשו, רשאי להסתפר בימים אלו (עפ"י שו"ע תקנא, יג  תקלא, ח, מ"ב כא, ובאו"ה שם  ספ"כ יב, ח-ט). גם לנשים אסור להסתפר באותם ימים. אבל להסתפר לשם צניעות מותר, כגון אשה ששערותיה יוצאות מכיסוי ראשה מותר לה לספרם (שו"ע תקנא, יג  מ"ב עט). וכן מותר לגזור או לתלוש שערות כדי להסיר גנאי, לפיכך, מותר לנשים למרוט גבות ולהוריד שערות שבפנים (פס"ת תצג, ז, בשם הרש"ז אויערבאך. וע  אג"מ יו"ד ב, קלז). כמו כן הרב עובדיה יוסף זצ"ל התיר לנשים להסתפר בימי ספירת העומר. ברם יש הרבה פוסקים וביניהם גם הספרדים שאוסרים תספורת גם לנשים. ולכן לכתחילה בתספורת יש לאסור, אך אם מדובר בסידור שערות כדי שיהיה נוח יותר לכיסוי ראש, או שיש בכך צורך לסידור שערות כדי למצוא בן זוג וכד    אין לאסור. עוד תשובות בעניין:
שאלה: בבחור בישיבה חרדית לגבי יום העצמאות: אני לומד בישיבה חרדית אך אני ציוני מה עלי לעשות בימי הזיכרון ויום העצמאות ויום ירושלים ואם אני ש ץ מה עחי לעשות בתודב מראש חג שמח
תשובה: יש להבחין בין היותך ש"ץ לבין עולמך הפרטי. שליח ציבור הוא שליח הציבור, וכשאתה שליח הציבור אתה מתפלל לאור הציבור, ולא לאור האות המיוחדת שלך בתורה. על כן, אם תהיה ש"ץ בימים אלה נהג בדיוק כפי שנוהג הציבור. באופן אישי ופרטי, יהיה נכון ללכת להתפלל במקום בו מודים לריבונו של עולם על החסד הגדול שעשה עמנו, ובין שאר היבטי החסד מודים לו גם על כך שאנחנו נמצאים בתקופה של תלמוד התורה הגדול ביותר בהיסטוריה היהודית (אולי חוץ מימי ההליכה במדבר ואכילת המן.) שנעשה בזכות קיומה של מדינת ישראל. וחג שמח
שאלה: ההשתתפות בבר-מצווה בספירת העומר: הרב, האם מותר ללכת לאירוע בר-מצווה בזמן ספירת העומר? אם אסור - אנחנו משפחה מאוד קטנה וחשוב לנו לכבד את המשפחה בנוכחותינו. האם מותר להגיע אך לא להשתתף בריקודים?
תשובה: הדבר מאוד מאוד תלוי בנסיבות. נקודת המוצא היא שלא משתתפים באירועים שנעשים בספירת העומר. זה ממה מנוגד למנהגי האבלות של כלל ישראל. כשיש סיבות מיוחדות להיענות לאירוע הזה - יש לשאול באופן ספציפי עם תיאור המצב המיוחד. וחג שמח
שאלה: וויכוח בחג: הערב תכננתי לנסוע עם בעלי בערב עם צאת החג והוא ידע על כך. בצאת החג כשרציתי לצאת הוא אמר עוד שעה, אני אשחק משחק (במחשב-למרות שהוא בן 25- אני נאלצת להשלים עם זה) ואז נצא, לא לעניין שנצא כשיש כאלו שעדיין לא הוציאו את החג כך אמר, קיבלתי זאת. לאחר שעה ועשרים דקות יצאנו (כי סיימתי את ענייני שעשיתי בזמן זה-כשבגלל זה רצה לוותר על היציאה) והתחלנו לדבר על סבתא שלי שמתגוררת בחול, מכאן לשם הוא טען לאחר מכן שאני "טוחנת לו את המוח כבר 10 ד (מה שאינו נכון בעליל-במקסימום דיברתי 5 ד ) ובתגובה אמרתי לו שיזהר במילותיו כי ממש לא נעים לדבר איתו כך והוא מעכיר את האווירה, כתגובה לכך הוא החליט שהוא עושה פרסה וחוזר הביתה (כשכבר היינו 5 ד מהמקום ומדובר בנסיעה של 20 ד לכיוון), אני כל כך כועסת ומאוכזבת ממנו, אנחנו יוצאים לעיתים רחוקות מאוד ועד שזה קורה הוא עושה לי דבר כזה ועוד בפסח! והוא מקפיד עלי עכשיו על שאני כועסת עליו ומקפידה עליו, איך אפשר שלא? תכננתי תוכניות לטייל בחול המועד וממש לא בא לי לעשות זאת כשהוא מתנהג כך, ויש אוירה לא נעימה שהוא יוצר- בכל פעם רק תלונות, ביקורת, יורד עלי בצחוק (אני צוחקת איתו כי איזו ברירה יש לי אבל לעיתים זה פשוט נמאס!), אי אפשר לפרגן? ואם אין אז אי אפשר לשתוק ולמצוא נושא לדבר עליו? יש לו פתיל קצר ואני צריכה לסבול זאת, מה אני יכולה לעשות? אני יכולה להעביר על כך כדי שהחג לא יתפספס אך זה הותיר את החותם שלו ואני יודעת שזה דבר שיכול מאוד לקרות שוב בהמשך. באמת שצורת הדיבור סגנון הדיבור המילים שבהם הוא מעביר את המסרים שלו מאוד לא נעימה, וכמעט תמיד הוא מבקר אותי, לפחות כשיוצאים אני מצפה שיחדל בכך אך הוא ממשיך גם כאן! זה מרחיק אותי מאוד ובפרט שאיננו מדברים כמעט וכשכן עושים זאת הוא אומר לי אנחנו מדברים כבר 10 ד! איך אני יכולה להרגיש קרובה אליו כך? הוא רק מרחיק אותי, זה פוגע בי, והוא מצפה ליחסי אישות נפלאים, מאוד קשה לי. אשמח מאוד לעצה.
תשובה: ב"ה, נושא מורכב למייל, אשמח לעזור בפלפון 052-7710491 דני ארגמן
שאלה: ננישואים אלטרנטיביים: חבר מאוד קרוב שלי מתחתן בקרוב אני דתי מהבית אך הוא וארוסתו אמנם יהודים אך אינם דתיים כלל ואינם מעוניינים בחתונה יהודית מסורתית אלא בנישואים אלטרנטיביים מאחר ואנחנו חברים טובים הוא שאל אם אני אהיה מוכן להשיא אותם. האם דבר כזה אפשרי? כמובן שניסיתי לשכנע אותו להתחתן בנישואים יהודיים אך הוא לא מעוניין. מה מומלץ לעשות במקרה כזה?
תשובה: תנסה לעשות כפי יכולתך שיתחתנו דרכך ברבנות ע"פ מסורת ישראל לדורותיו. אם לא יסכימו, תן לחברך חיבוק ותגיד לו שאתה לא יכול לחתור מתחת נישואים יהודיים על פי מסורת ישראל, ותשמח לעזור בכל דבר במסגרת זאת. בהצלחה.
שאלה: עעובדת זרה גוייה: יש לאמי עובדת שמטפלת בה והיא גוייה דתייה שמתפללת מ הברית החדשה.האם זה אפשרי מבחינת ההלכה
תשובה: וברכת ד  אם יש צורך אפשר להשאיר אותה. שבת יהודה הלוי עמיחי מכון התורה והארץ כפר דרום אשקלון
שאלה: ררוצה לחזור לאקס: אנחנו משפחה מסורתית, יש לי שני בנים חוזרים בתשובה. בתי בת 24 הכירה בחור לא דתי לפני שנה וחצי. לפני חצי שנה הציע לה נישואין. לאחר מכן עברה להתגורר איתו למורת רוחנו ולמרות שהזהרנו ואסרנו. לאחר חודשיים של מגורים משותפים וחודשיים לפני תאריך הנישואין נפרד ממנה וביטל את החתונה בטענה שאנחנו משפיעים עליה והוא לא רוצה לחיות איתה בזוגיות שאנחנו חלק ממנה. חודש לאחר מכן הוא ביקש ממנה לחזור אליו והיא נעתרה לו שוב בניגוד לדעתנו. אנחנו ממש לא חושבים שהוא טוב בשבילה בעיקר בגלל האופן שנפרד ממנה אחרי שכבר גרה איתו. הבעיה שהיא לא למדה לקח ושוב הולכת לישון אצלו לעתים. מה אנחנו אמורים לעשות? לשבת בצד ולא להתערב? להתפלל? לדבר איתו? אפילו לא ברור אם פניו לנישואין. אשמח לעצתכם.
תשובה: ב"ה, ברור שאם אפשר לדבר אל ליבה זה הדבר הנכון ביותר אבל לפעמים הבת לא מוכנה לשמוע להורים כי היא מוקסמת מהבחור, מאוד תלוי איך מדברים, אם מדברים ממקום שהמעשה הזה פוגע בכבוד של המשפחה, זה יכול לעורר התנגדות ואמירות כמו : אתם לא מבינים כלום, היא רוצה את הבחור ומספרים לה שזה לא מכבוד המשפחה, אבל אם מדברים ממקום של אנשים מבוגרים שרוצים את טובתה, ולא בגלל שזה פוגע בהורים אלא שמנסיון החיים שלכם ככה לא מתנהגים, זו דרך שלא מובילה למקום טוב וכדומה, יש סיכוי יותר טוב שהיא תקשיב, כמובן, צריך גם תפילות. דני ארגמן
שאלה: ממנהגי גר: אחותי נשואה לאשכנזי (התגייר וחזר בתשובה), הוא נוהג לא לאכול קטניות בפסח (למרות שלפי מה שהבנתי אינו חייב במנהג אבות). השאלה אם הוא יכול לעשות התרת נדרים וכן לאכול קטניות? ואם הוא לא יכול האם האישה יכולה כדי שהילדים יוכלו לאכול קטניות בפסח?
תשובה: לפני הכל עלינו לזכור שבבית יש מנהג אחד. לכן אין אפשרות שבאותו בית חלק יאכלו קטניות וחלק לא. על פי פסקי הרב עובדיה אחותך (ולא הילדים) יכולה להמשיך לאכול קטניות בבית הוריה. אמנם הגר יכול היה לקבל על עצמו מנהגי ספרד - אבל אז הוא חייב גם לשמור 6 שעות אחרי בשר, אכילת בשר חלק וסליחות מר"ח אלול וכד  אם הוא העדיף לנהוג כאשכנזים צריך לכבד זאת. נראה לי שלאחר שהוא החליט כך לא נכון לשנות זאת בהתרת נדרים.
שאלה: ככללי המוסר: לכבוד הרב האם ישנו ספר המאגד בתוכו את כללי המוסר( לימוד זכות, סובלנות, חמלה וכו ) כולל המקורות התורניים לכל כלל? (כמו הילקוט יוסף והבית יוסף בהלכה). ב מראש
תשובה: יש הרבה מאוד ספרים כאלה. קשה לי להמליץ על אחד מהם. אחד המרבה, אחד הממעיט, אחד המדבר לאלה, אחד המדבר לאחרים וכדו. אני נזהר אפוא מלהמליץ על ספר זה או אחר. צריך כמובן גם להגביל את הציפיות. מידות אינן יכולות להיכנס למטבע הלכתית מוגדרת ומצומצמת. לא לחינם התורה עצמה כותבת על חלק ממצוות בין אדם לחבירו "ויראת מאלוהיך" - ללמד שאלו דברים שמסורים ללב, ושהמשקל של ההתכווננות הפנימית בכל אירוע ואירוע הוא משקל עצום. יש מאכיל אביו פסיונים וטורדו מן העולם ויש מעביד אביו ברחייים ומביאו לחיי עולם הבא. על כן, עיקר העיקרים אינו בפרטים, אלא ברצון הכללי לעשות את הטוב והישר בעיני ד.
שאלה: ההסכם קדם נישואין: כבוד הרב האם הרב ממליץ על נוסח מסויים להסכם קדם נישואין? ראיתי ההסכם לכבוד הדדי של הרב קנוהל ורחל לבמור וההסכם של הרב בניהו ברונר. האם הרב ממליץ על אחד מהם או שמא על נוסח אחר? מועדים לשמחה!
תשובה: אחד היסודות של שיעוריי בתקנות ח הוא שבדרך כלל התקנה עצמה אינה פותרת את כל הבעיה שהיא באה לפתור, והיא כמובן גם יוצרת התייחסויות הלכתיות שמשפיעות על תחומים אחרים (אפקט הדומינו). אף שהסכמי קדם נישואין אינם "תקנה" - הדבר נכון גם לגביהם. אף לא אחד מהם פותר את כל הבעיות, ואף לא אחד מהם נקי מיצירת בעיות חדשות. אף על פי כן, יש טובים יותר ויש טובים פחות. שני ההסכמים שהבאתם בשאלה הם הסכמים טובים, בכפוף למה שכתבתי למעלה, ובכפוף לכך שכמובן שני בני הזוג מתכוונים לעשות כל דבר כדי שלעולם לא יזדקקו לאף אחד מנוסחי ההסכם. וחג שמח
שאלה: ססידור ארון בגדים בחול המועד: כבוד הרב ומועדים לשמחה. האם מותר לסדר את הבגדים (למיינם ולקפלם) בחול המועד?
תשובה: אם זה חלק מסידור הבית לכבוד המועד - כן. אם זה רצון לעשות דברים במועד כדי לחסוך זמן - לא. וחג שמח
שאלה: ממעמד הר סיני - רמב"ם שבט אפריקאי: וחג שמח ברצוני לשאול על מעמד הר סיני בעייני הרמב"ם כפ שמופיעה במורה נבוכים פרק ל"ג. הרמב"ם אומר שם שבני ישראל שמעו את הקול והבינו מתוכו בצורה מושכלת וחלקם גם נבואית (למי שיכל )את שני הדברות הראשונים. 1)שאלתי היא אם אופי הקול היה מכוון למה שהשיג העם? כלומר אם הקול היה אחר (נגיד הקול של הדיבר השמיני) הם עדיין היו מבינים (משום שיש בינהם שהגיעו לנבואה) את תוכן הקול? (על פי הרמב"ם כמובן) אני שואל משום שמצאתי שבט אפרקאני הטוען כי קול האלוהים שלהם נשמע מתוך מהרה (קול של אישה אחוזה דיבוק) וכולם עולים למערה הזו לשמוע את הקול. רק ראש השבט מבין את הדיבור שאר העם לא. לכן אני שואל בעניין הרמב"ם. 2)מה ההבדל בין מה שהרמב"ם אומר לבין התיאור של השבט שציינתי? 3)האם דבריו של הרמב"ם בהלכות יסודי התורה בו הוא אומר "ובמה האמינו בו, במעמד הר סיניי: שעינינו ראו, ולא זר, ואוזנינו שמעו, ולא אחר- -האש והקולות והלפידים. והוא ניגש אל הערפל, והקול מדבר אליו ואנו שומעים: משה, משה- -לך אמור להם כך וכך. מכוונים להמון והוא לא האמין בכך ששמענו מפרשות את הדיבור או שהוא עומד מאחורי הדברים? ב וחג שמח איתי.
תשובה: כל מה שאנו אומרים על מעמד הר סיני הוא השערות. אין אנו יודעים בוודאות מה אירע שם, ואין אנו יודעים לומר מהי שמיעת קול אלוקים חיים מתוך האש. לאורך הדורות כולם ענו חכמי ישראל על שאלות אלו לאור העולה מהפסוקים, הסברא הישרה, המסורת שהם קיבלו וכדו. לפיכך התשובות מאוד מגוונות ומאוד שונות. סביר מאוד להניח כי יכולת הקליטה של כל אחד הייתה שונה, ולפיכך כל אחד קיבל את דברי אלוקים חיים בצורה שונה מחברו  סביר מאוד להניח שקול אלוקים זה לא היה "קול" במשמעות הפשוטה של המילה, ובכלל הפסוק "משה ידבר והאלוקים יעננו בקול" מעלה הרבה אתגרים פרשניים   מה אמר משה, ומה משמעות הקול האלוקי, ועוד ועוד. השבט האפריקאי לא רלוונטי לנושא הזה. העובדה שהם אומרים שהם שומעים קולות מתוך מערה אומרת רק דבר אחד פשוט: הם אומרים שהם שומעים קולות בתוך מערה. מה לזה ולמעמד הר סיני? למה לחשוב שהרמב"ם הפנה דברים אלה להמון, ולא האמין בהם במלוא מאודו, כמצופה מכל יהודי?
שאלה: ההגעלת כלים במשך חג הפסח: ומועדים לשמחה! אני נאלצת לנסוע לאמא שלי בחו"ל שנמצאת במצב קשה בבי"ח. יש לי בביתה כלים לא כשרים לפסח. האם אוכל לעשות להם הגעלה בחוה"מ, ע"מ לבשל בהם מזון?
תשובה: וברכת ד  השאלה הגיעה לאחר הפסח, כך שאין טעם בתשובה. קיץ מבורך יהודה הלוי עמיחי מכון התורה והארץ
שאלה: ממשיח -חב"ד: ברצוני לשאול שאלה, ראיתי שהרב ענה באחת השאלות (שאלה ישנה יחסית) בנוגע לדעתך על חבדני"קים שמאמינים שהרבי הוא המשיח, כטעות. באחת התגובות כתבת שאינך מבין למה הם לא יוצאים מזה עדיין אבל הם טועים אך לא חוטאים חלילה. ידוע לכולם ואני בטוחה שתסכים איתי על גדולותו של הרבי מילובאוויטש. הרבה נבואות שהרבי ניבא הם התגשמו הן במלחמות על ארץ ישראל שהא ניבא שתיהיה מלחמה כשאף אחד לא חשב על מלחמה בכלל ועוד המון נבואות והן בברכות ליהודי פשוט. הרבי העיד על עצמו הרבה פעמיים שהוא המשיח וגם אפשר לראות בוידאו כשכהחסידים שרו לו יחדי אדוננו הוא עודד אותם. בנוסף יש את השיחה המפורסמת ביותר שהרבי כתב "בית רבינו שבבל" בספר שיחות. ששם הוא פירש מפורשות שבית רבינו שבבל זה ה770 בברוקלין ושם יושב המשיח. הוא כתב שחור על גבי לבן שהמשיח זה חמו ומורו אדמו"ר הרייץ. והוא יורשו. אז לכן אני הייתי רוצה להבין איך אפשר להגיד על ציבור שלם שזה ציבור טועה? אם הרבי שלהם שהוא צדיק גדול (ואני בטוחה שעל זה אף אחד לא יכול לחלוק) אומר על עצמו שהוא המשיח. ובשורות טובות!
תשובה: איני רואה טעם של ממש להתעמת עם חסידות חב"ד על התפיסות של חלק מאתם. הם עושים פעולות כל כך חשובות וכל כך משמעותיות בעיקר בעולם הרחב שמסביב לנו. יותר מאשר ביקורת אני מבטא כאב גדול על המקום שחלקם נקלע אליו בשל התפיסות השגויות על המשיח. אכן, ידוע על האדמו"ר שהיה גדול מאוד, שהעריך נכונה את פני העתיד בתחומים מסוימים, שלא העריך נכון תחומים אחרים, שברכותיו הרבות גם התקיימו וכדו. כל זה הוא דבר חשוב מאוד מאוד, אולם עדיין לא הופך אדם למשיח, ולא "בחזקת" משיח. גם אם נלך לאור ההגדרות המצומצמות ביותר של הרמב"ם "(ד) ואם יעמוד מלך מבית דוד הוגה בתורה ועוסק במצות כדוד אביו כפי תורה שבכתב ושבעל פה ויכוף כל ישראל לילך בה ולחזק בדקה וילחם מלחמות ה  הרי זה בחזקת שהוא משיח אם עשה והצליח ובנה מקדש במקומו וקבץ נדחי ישראל הרי זה משיח בודאי ויתקן את העולם כולו לעבוד את ה  ביחד שנאמר כי אז אהפוך אל עמים שפה ברורה לקרוא כולם בשם ה  ולעבדו שכם אחד" (הלכות מלכים). כל זה רחוק ממה שהתקיים בו, מבלי להמעיט דבר מדמותו. על כן, ולוואי ונתמקד כולנו במשנת חב"ד לדורותיה, בניגוניה, בפעולות הענפות בעולם כולו   ונניח למחלת המשיחיות. הרבה טוב לעולם יצא מזה.
שאלה: ששכחנו בדיקת חמץ: אני גרה בכדירת שירות השנה. לפני פסח ביצענו נקיון של כל הדירה ואף מכרנו את החמץ בדירתנו. הבעיה היא ששכחנו לעשות בדיקת חמץ בדירה. מה הדין ומה ניתן לעשות? אודה להסבר. וחג שמח
תשובה: ומועדים לשמחה. בספר "שולחן ערוך", חלק "אורח חיים", סימן תל"ה, סעיף א, יש התייחסות מאד ברורה ומדוייקת לשאלתך: לא בדק בליל י"ד- יבדוק ביום י"ד באיזו שעה שיזכור מהיום לא בדק כל יום י"ד- יבדוק בתוך הפסח לא בדק בתוך הפסח- יבדוק לאחר הפסח, כדי שלא יכשל בחמץ שעבר עליו הפסח שהוא אסור בהנאה ועל הבדיקה שלאחר הפסח לא יברך. תשובה מספקת?
שאלה: ננדרים ומזוזה בחול המועד: רציתי לשאול: בראש בחודש אדר ב קניתי עליה לתורה וטבלתי במקווה 3 פעמים בלי לשלם ועדיין לא שילמתי את הנדר ואת הכסף למקווה, עכשיו יש לי כסף לשלם,האם מותר לשלם את הנדר הזה ואת הת למקווה בחול המועד פסח או שאני אחכה עד שיגמר פסח ביום ראש חודש אייר?, עוד שאלה: המזוזה בחדר שלי נפלה לרצפה והאחיין שלי פסל אותה (ילד בן שנתיים ששפך על זה קולה),עכשיו הדלת של החדר שלי בלי מזוזה,מה עדיף: לשלם את הנדרים האלו שהזכרתי מקודם,או לקנות מזוזה חדשה?, והאם זה מותר לקנות מזוזה חדשה בחול המועד פסח או שאני אחכה עד ראש חודש אייר? והאם זה מסוכן לישון בחדר בלי המזוזה?,או שהמזוזה הראשית של הבית גם מגינה עליי?
תשובה: וברכת ד  א. חייבים לשלם נדרים ומקווה מיידית. ב. יש לקנות מזוזה חדשה אפילו בחוה"מ (אפילו באשראי). מועדים לשמחה יהודה הלוי עמיחי מכון התורה והארץ כפר דרום אשקלון
שאלה: תתוסף תזונה לפסח: רציתי לשאול בנוגע לתוסף תזונה לקסין פורטה לעצירות. התרופה לא נמצאת ברשימת התרופות הכשרות לפסח ורציתי לדעת האם היא כשרה לפסח מרכיבים:שומר,פסיליום,זרעי פשתן,שזיפים,תאנים,ריבס המדבר,ומיצוי של תמר הינדי. מועדים לשמחה
תשובה: וברכת ד  זרעי פשתן הם קטניות. ועל כן אינם נאכלים בפסח. כמו כן כל מאכל צריך הכשר מכיוון שיתכן שיש תוספים. מועדים לשמחה יהודה הלוי עמיחי מכון התורה והארץ כפר דרום אשקלון
שאלה: חחול המועד: מה הסיבה שמותר לנסוע באוטובוסים בחול מועד? הרי הנהג מדפיס כרטיסים.
תשובה: וברכת ד  מכיוון שיש צורך לנסוע יש גם היתר לכרטיסים. אי אפשר להתיר נסיעה ולא כרטיסים. כפי שהתירו עבודה ונטילת שכר. מועדים לשמחה יהודה הלוי עמיחי מכון התורה והארץ כפר דרום אשקלון
שאלה: ששיפודי עץ כשרים לפסח: האם לשיפודי עץ של מנגל צריך כשרות לפסח??
תשובה: במידה ובשיפודים אין טעם - אין צורך בכשרות לפסח
שאלה: אאוכל לדגים בפסח: ראיתי שאסרתם לתת אוכל לדגים בפסח ואיני מבין מדוע הרי לפי המגן אברהם בסימן תעב ס"ק ז והובאו דבריו במ"ב תערובת חמץ כעיסת העבדנין(פסחים מה" ע"ב) שאינה ראויה לאכילת אדם מותרת בהנאה בפסח וא"כ אוכל לבעלי חיים שאינו חמץ גמור יהיה מותר לתתו לבע"ח. כגון אוכל לכלבים או לחתולים או לדגים שכן מדובר בתערובת חמץ שנוצרה לפני הפסח ונפסלה לאכילת אדם ולכן דינה שמותרת בהנאה.
תשובה: נדמה לי שכבודו התכוון לס  תמ"ב. איני יודע עד כמה הוא נחשב תערובת ולא חמץ גמור ממש כמו בצק.. בכל אופן יש בזה מחלוקת הפוסקים. ויש תשובה של שו"ת אור לציון שמתיר והרב מזוז מביא אותו בפירוש שלו על המשנה ברורה שם בס  תמ"ב בהערה 3.
שאלה: תתספורת לנשים בספירת העומר: לכם דעות רבות לנושא של תספורת לנשים בספירת העומר. באילו תאריכים השנה מותר להסתפר (עד 3.6)?
תשובה: וברכת ד  לגבי טבילה במקווה מותר להסתפר בכל זמן. ללא טבילה, דין האשה כדין האיש ואפשר להסתפר לאחר יח אייר. כמו כן ביום העצמאות. מועדים לשמחה יהודה הלוי עמיחי מכון התורה והארץ כפר דרום אשקלון
שאלה: ההלכות נידה: הרב אני בת )44 סובלת מהדבדקויות בשחלות קבלתי זריקה להפסקת מחזור לפני חודש ימים, לפני שבועיים קיבלתי מחזור, אחרי שלושה ימים הפסיקו הדימומים ובכל זאת לא מצליחה לעשות הפסק טהרה כי הוא לא יוצא נקי, אך נראה לי שזה יותר דם פצע מכוון כשאני בודקת את עצמי אני מרגישה שריפה וסריטה. בעבר סבלתי מפיתריות ומיובש, בנרטיק. האם יכול להיות שמדובר על דם פצע בכלל הכאב ובגלל שאין לי דימומים בכלל?
תשובה: מועדים לשמחה בודאי יכול להיות. יש לפנות לבודקת טהרה או אחות שיבררו במה מדובר מועדים לשמחה יהודה הלוי עמיחי מכון התורה והארץ כפר דרום אשקלון
שאלה: אאכילת חמץ בטעות בפסח: אם אכלתי בטעות חמץ בפסח מה קורה לי? והאם זה נחשב לחטא?
תשובה: אכילת חמץ בשוגג בפסח היא חטא שוגג של אכילת חמץ. היא מצריכה כפרה, תיקון, קבלה לעתיד, ובעיקר - מניעה חזקה יותר שדבר כזה לא יקרה שוב. האם הכיוון ברור?
שאלה: ששינוי מנהגים בעקבות נישואים: אני מתחתנת בעז"ה בעוד מספר חודשים. מוצא הורי הוא מעדות המזרח, וארוסי הוא מבית אשכנזי. רציתי לדעת כיצד יהיה עלינו לנהוג בבית שלנו: יש הרבה הלכות שאינן זהות, כגון 6 3 שעות בין בשר לחלב, קטניות בפסח, דג עם חלב וכו. אנחנו רוצים להנהיג בבית שלנו מנהג אחיד, בשבילנו ובעיקר בשביל הילדים בעתיד.
תשובה: נוהגים כמנהג הבעל. הסבר ומקורות כתב הרמב"ם במורה נבוכים שהטעם שבעל מפר את נדרי אשתו הוא מפני שלא יכול להיות שיהיו מנהגים שונים בבית אחד. ומעין זה כתב רבי שמעון בן צמח דוראן (תשב"ץ ג, קעט), שדבר פשוט הוא בלא ספק, שלא יתכן שישבו שניהם לשולחן אחד, ומה שמותר לזה אסור לזה. ולכן צריכה האשה לילך אחר מנהגי בעלה, שאשתו כגופו. (אם הבעל נפטר, תלוי הדבר, אם נולד לאשה ממנו ילד תשאר במנהג בעלה, ואם לא נולד לה ממנו ילד תחזור למנהג בית אביה). והוסיף לבאר הרב פיינשטיין (אג"מ או"ח א, קנח), שדין האשה כדין מי שעובר לגור במקום שהכל נוהגים בו באופן שונה מכפי שהיה רגיל, שאם בכוונתו לגור שם תמיד, עליו לבטל את מנהגיו הקודמים ולנהוג כמנהג אנשי מקומו החדש (עפ"י שו"ע יו"ד ריד, ב  או"ח תסח, ד, מ"ב יד). וכן אשה שנשאת לבעלה, הרי היא כמי שעברה לביתו לתמיד, ולכן עליה לנהוג כמנהגיו. לפי זה, אם אשה אשכנזית נישאה לספרדי, יכולה לאכול קטניות בפסח, ואינה צריכה לעשות התרת נדרים, מפני שכך הדין שהאשה נוהגת כמנהגי בעלה. ואע"פ כן כמה פוסקים המליצו שתעשה התרת נדרים. מכל מקום בדברים שאין בהם משום איסור אלא תוספת החמרה והנהגה טוב אין מניעה לנהוג כרוב ישראל וחשוב להתרגל להתייעץ עם רב בשאלות הלכתיות מתחדשות. ברכה והצלחה אייל משה
שאלה: חחוג חתם סופר: חזק וברוך על כל העשייה ועבודת הקודש שלכם. אבקש תשובה ברורה. אצלינו בבית אנו הולכים בדרך כלל ע"פ המלצותכם לכשרויות. אנו הוכלים רק כשרות מהדרין. ורציתי לדעת האם הכשריות הבאות עומדות ברמת כשרות מהדרין? א. חוג חתם סופר ב"ב ב. חוג חתם סופר פתח תקווה לאחרונה שמענו כל מיני שמועות לגבים ורצינו לדעת מה דעתכם בנושא לאור נסיונכם והידע הרחב בנושאים אלו. רחל ונעם.
תשובה: ההמלצות שלנו מופיעים תמיד בקישור המצ"ב
שאלה: ככביסה בחול המועד: א. אני לא מבינה למה אי אפשר להקל בכביסה בחול המועד כמו שהקלו ברחצה בתשעת הימים. חג הוא זמן שצריך להיות בשמחה ולא לסבול ממחסור בבגדים או ערימות כביסה מסריחות שנערמות ללא גבול. חכמים רצו שניכנס לחג "לא מנוולים", ואילו חדר הכביסה שלי נהיה מנוול תוך יממה אחת. ואחרי החג אני צריכה להיענש עם כביסות אינסופיות, בעוד שאם הייתי מכבסת כהרגלי, גם החג היה נראה טוב, וגם חול המועד, וגם אחרי החג. ב. כתמים לא יורדים אחרי שבוע שלם שישבו על הבגד, וזה מתסכל. ג. בנוסף, יש לי מספר בגדים מצומצם שהם יותר יפים ומתאימים לחול המועד, ואם לבשתי אותם אז אני אצטרך ללבוש בגדים פחות יפים וההרגשה שלי לא נעימה, לא כיף לי, לא לזה התכוונו חכמים. ד. רק אציין כי אני נכנסת לחג עם סל כביסה ריק,ואני מכירה את ההיתרים לכבס בגדי קטנים ומגבות. ורציתי לשאול גם עד איזה גיל נחשבים בגדי קטנים?
תשובה: אני מבין היטב את המצוקה. כדאי גם להתבונן בצדדים הנוספים של הסוגיה: א. אמת הדבר שיש להקל בימינו כאשר הכביסה היא במכונת כביסה, אולם מה שאת מציעה אינו קולא, אלא משהו שונה לחלוטין   עבודה בחול המועד, כדי שלא לעבוד קשה לאחר המועד. בדיוק לשם כך נקבע איסור כביסה   כדי שלא נהיה במקום הזה. ב. מותר לטפל בכתמים שלא יורדים. ג. חכמים לא התכוונו שנלבש בגדים לא יפים במועד. אולם הם כן התכוונו שלא נשעבד את חול המועד לעבודה. על כן, הם קבעו את איסור כיבוס, והעדיפו שנלבש יומיים את אותם בגדים, ולא נשים את הבגדים והחלפתם לפני חשיבות כבוד המועד וקדושתו. ד. בגדי קטנים: זה לא לפי גיל, אלא לפי הבגרות הנפשית שלהם, ויכולת השמירה שלהם על בגדיהם. אם הם כל הזמן מתלכלכים   יש להקל ולכבס במכונת כביסה. וחג ממש שמח
שאלה: עעבודה זרה: היום עשיתי משהו מאוד נוראי. בטעות,אני קראתי את הפרק הראשון שבקוראן במפורש,וכתוב בפרק זה שאין אלוהים מבלעדי אללה ומוחמד הוא שליחו. אני יהודי גאה ואני מפחד שהדבר הזה הפך אותי למוסלמי. האם לאחר שאמרתי את הדברים האלה אני שיניתי את הדת שלי לאיסלאם? תשובה מהירה תתקבל כברכה.
תשובה: להירגע. לא זו בלבד שלא נהפכים בצורה זו למוסלמי, אלא שכלל לא ברור שהקוראן הוא ספר עבודה זרה. על כן, התעלה באמונתך היהודית, ואל תתפתה להסתבך בתסבוכות שווא.